**ELŐTERJESZTÉS**

Mórágy Község Képviselő - testületének 2020. július 22-i

rendes/rendkívüli testületi ülésére

|  |  |
| --- | --- |
| Tárgy: | A helyi civil szervezetek 2019. évi beszámolójának elfogadása |
| Előterjesztő: | Glöckner Henrik polgármester |
| Előterjesztést készítette: | Füle Mária jegyzői megbízott |
| Előterjesztés száma: | 45. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

Mórágy Község Önkormányzata Képviselő-testülete a 2019. április 15-i testületi ülésén döntött a helyi civil szervezetek 2019. évi támogatásáról. A Képviselő-testület döntése értelmében a Mórágyi Sportegyesület 1 800 000 Ft, az Összetartás Mórágyért Egyesület 355 000 Ft, a Hagyományőrző Német Nemzetiségi Egyesület 125 000 Ft, a Völgységi Lovas Egyesület 120 000 Ft, a Mórágyi Iskoláért Alapítvány 220 000 Ft, a Mórágyi Német Nemzetiségi Néptáncegyüttes 500 000 Ft támogatásban részesült.

A Képviselő-testület helyi civil szervezetek, alapítványok, egyházak pénzügyi támogatásáról szóló 13/2013.(XI.4.) önkormányzati rendelete értelmében a támogatott civil szervezet a támogatás évét követő év január 31. napjáig el kell számolnia a kapott támogatással. Ezen kötelezettségnek mind a hat támogatott szervezet eleget tett. A benyújtott pénzügyi és szakmai beszámolók alapján az alábbi összegzést teszem az elszámolásokról:

* ***Sport Egyesület***

A kapott támogatásból fedezték a működési költségeik egy részét, így az éves könyvelői munkadíjat ezen összegből egyenlítették ki. A működési költségek mellett fejlesztési célokat is megvalósítottak, a kapott támogatásból öltöző szekrényt, szertár szekrényt, számítógépet, nyomtatót vásároltak, valamint kerítés építésre és annak műszaki ellenőri díjára használták fel a támogatást.

* ***Összetartás Mórágyért Egyesület***

Márciusban Jótékonysági Bált rendeztek a bevételt az Iskola és Óvoda részére ajánlották fel. Június végén Szent Iván esti rendezvényt, októberben az Idősek Világnapja rendezvényt, decemberben évzáró rendezvényt tartottak, emellett részt vállaltak a Gránit Fesztivál megszervezésében. A falu minden rendezvényén megjelentek és segítettek. A támogatás teljes összegét a rendezvényeik megszervezésére fordították.

* ***Hagyományőrző Német Nemzetiségi Egyesület***

A falu minden rendezvényén részt vett az Egyesület és hol munkájukkal, hol anyagi támogatással segítettek, úgymint Márton Nap, Májusfa állítás, Gránit Fesztivál, Mórágyi Szüret, Adventi vásár. Parkosítást és virágosítást végeztek a Kultúrotthonban, Közösségi Házban, a központi téren, a templomkertben és orvosi rendelőnél. A támogatási összeget az éves kirándulásuk költségeinek egy részére fordították.

* ***Völgységi Lovas Egyesület***

Egyéni és kiscsoportos terápiás foglalkozásokat bonyolítottak a 2019-es évben, nyári lovas tábort, Családi Napot tartottak. Versenyzőik szép eredménnyel szerepeltek az országos és regionális versenyeken. Az Önkormányzattól kapott támogatást a Családi Nap a Völgységben elnevezésű programjuk lebonyolításához, valamint díjugrató lovas versenyen való részvételhez használta fel az Egyesület.

* ***Mórágyi Iskoláért Alapítvány***

A 2019. évben kapott támogatás egy részét az Alapítvány az iskola fizika szertára kísérleti eszközeinek lecserélésére fordították, 120 000 Ft értékben szereztek be új eszközöket. A támogatás másik felét 100 000 Ft-ot az iskola rajz- és technika szertárának fejlesztésére, a tanórai munkához szükséges anyagok beszerzésre fordították.

* ***Mórágyi Német Nemzetiségi Néptáncegyüttes***

A támogatásként kapott 500 000 Ft-ot működési költségekre (könyvelési díj, közjegyzői munkadíj), eszköz beszerzésre (vállfa, fonott kosarak, üveg), programok szolgáltatásainak finanszírozására (légvár használati díj, fellépési díj, bemutatófilm készítés), oktatás díjára, ajándék/reklám tárgyak beszerzésére (kerámiakészlet) és egy új beépített szekrény anyagára használta fel a tánccsoport.

A részletes szakmai és pénzügyi beszámolók a rendeletben előírt mellékletekkel együtt Mórágy Község Önkormányzatánál megtekinthetőek.

Kérem a Tisztelt Képviselő-testületet, hogy az előterjesztést megtárgyalni, a határozati javaslatokat elfogadni szíveskedjen.

**Határozati javaslat I.**

Mórágy Község Önkormányzatának Képviselő-testülete a Mórágyi Sport Egyesület 2019. évi szakmai és pénzügyi beszámolóját elfogadja.

**Határozati javaslat II.**

Mórágy Község Önkormányzatának Képviselő-testülete a Hagyományőrző Német Nemzetiségi Egyesület 2019. évi szakmai és pénzügyi beszámolóját elfogadja.

**Határozati javaslat III.**

Mórágy Község Önkormányzatának Képviselő-testülete a Völgységi Lovas Egyesület 2019. évi szakmai és pénzügyi beszámolóját elfogadja.

**Határozati javaslat IV.**

Mórágy Község Önkormányzatának Képviselő-testülete a Mórágyi Iskoláért Alapítvány 2019. évi szakmai és pénzügyi beszámolóját elfogadja.

**Határozati javaslat V.**

Mórágy Község Önkormányzatának Képviselő-testülete a Mórágyi Német Nemzetiségi Néptáncegyüttes 2019. évi szakmai és pénzügyi beszámolóját elfogadja.

Mórágy, 2020. július 16.

Glöckner Henrik sk.

polgármester